Paikallisen legendan mukaan Albanian kuningaskunnan perusti kuningas Aran tai Arhan 300-luvulla eaa. Ensimmäinen historiallinen maininta on vuodelta 331 eaa., jolloin albanialaiset osallistuivat meedialaisten kanssa Gaugamelan taisteluun Persian kuninkaan Dareios III:n puolella Aleksanteri Suuren joukkoja vastaan. Myöhemmin alue kuului Atropatenen osana seleukidien ja Parthian valtakuntiin. Yhtenäinen Albanian kuningaskunta muodostui ilmeisesti 100-luvulla eaa.